Վիկի Բաում

**Վիկի Բաում** (, ), ավստրիացի գրող։ Առավել հայտնի է միջազգային ճանաչում ստացած *Menschen im Hotel* վեպով («Գրանդ հոթել», 1929)։

## Կենսագրություն
Վիկի Բաումը ծնվել է Վիեննայում 1888 թվականին հրեական ընտանիքում։ Նրա հայրը բանկային ծառայող էր։ Երբ Վիկին դեռ երեխա էր, նրա մայրը, որը տառապում էր հոգեկան հիվանդությամբ, մահացել է կրծքի քաղցկեղից։ Հայրը սպանվել է 1942 թվականին հունգարացի զինվորների կողմից։

Վիկին սովորել է Վիեննայի կոնսերվատորիայում (այժմ` Վիեննայի երաժշտության և կատարողական արվեստի համալսարան), աշակերտել է ավստրիացի ուսուցչուհի և հասարակական գործիչ Եվգենյա Շվարցվալդին, հանդես է եկել Վիեննայի համերգային հանրությունում, ապա 1916-1923 թվականներին ելույթ է ունեցել Գերմանիայի տարբեր քաղաքներում` Քիլում, Հաննովերում, Մանհայմում։ Հետագայում Վիկին լրագրող է աշխատել գերմանական *Berliner Illustrirte Zeitung* շաբաթաթերթում, որը թողարկվում էր Բեռլինում։

### Բռնցքամարտ
1920 թվականի վերջին Վիկին տարվել է բռնցքամարտով։ Նրան Բեռլինում մարզել է թուրք բռնցքամարտիկ և մրցանակակիր Սաբրի Մահիրը, որը մարզել է նաև տղամարդկանց, և նույնիսկ փոքրաթիվ կանանց (այդ թվում` Մառլեն Դիտրիխին և Կարոլա Նեերին), որոնց համար դրել է սահմանափակումներ` առանց սպարինգների, առանց հարվածից վնասված աչքերի, առանց կոտրված քթերի։ Այնուամենայնիվ, Վիկին մարտահրավեր է նետել տղամարդկանց այն մարզաձևում, որտեղ նրանք ավանդաբար գերիշխում էին։ Նա նաև յուրացրել է Սաբրի Մահիրի մշակած ծրագիրը` նախատեսված ծանրքաշային բռնցքամարտիկների պատրաստման համար, և հետագայում պնդել է, որ իր աշխատանքային գործելաձևը Մահիրի մոտ անցկացրած ծանր մարզումների հետևանքն է։

### Գրական կարիերա
Դեռահասությունից սկսած Վիկին փորձել է գրել, սակայն գրական գործունեությամբ լրջորեն զբաղվել է միայն առաջին երեխայի` որդու ծնվելուց հետո։ Նա 1919 թվականին՝ 31 տարեկանում, հրատարակել է իր առաջին գիրքը` *Frühe Schatten: Die Geschichte einer Kindheit* («Վաղ ստվերներ. մանկության պատմություն»)` Վիկի Բաում կեղծանվամբ։ Այնուհետև նա գրեթե ամեն տարի մեկ գիրք է գրել` ընդհանուր առմամբ հրապարակելով 50 վեպ, որոնցից 10-ը էկրանավորվել են Հոլիվուդում։ Բայց կոմերցիոն հաջողություն է ունեցել միայն իններորդ գիրքը` *Stud. chem. Helene Willfüer*, հրատարակված 1928 թվականին՝ 100 հազար տպաքանակով։ Վիկին համարվում է «Նոր նյութականության» դարաշրջանի բեսթսելլերների առաջին հեղինակներից մեկը 1920-ական թվականների Գերմանիայում։ Նրա ամենահայտնի գիրքը` Menschen im Hotel-ը, գրված է այսպես կոչված «հյուրանոցային վեպի» ժանրում։ Գիրքը էկրանավորվել է («Գրանդ հոթել»), ֆիլմը արժանացել է Օսկար լավագույն ֆիլմի համար մրցանակին։ Վիկի Բաումի գրքի հերոսուհիներն ուժեղ, անկախ կանայք են, որոնք հայտնվել են կյանքի դժվարին իրավիճակում։

Նա նաև հոդվածներ է գրել տարբեր թերթերի ու ամսագրերի համար, որոնք 2018 թվականին տպագրվել են ժողովածուի տեսքով։

1932 թվականին Վիկի Բաումն իր ընտանիքի հետ գաղթել է ԱՄՆ, բնակություն հաստատել Լոս Անջելեսի մոտակայքում և աշխատել որպես սցենարիստ։ 1935 թվականին նացիստական Գերմանիայում նրա գրքերը համարվել են անբարոյական և արգելված։

1935 թվականին Բաումը եղել է Բալի նահանգում, որտեղ ծանոթացել և ընկերացել է նկարիչ Ուոլթեր Սփայսի հետ, ում պատմական և մշակութային ներդրումների շնորհիվ գրել է *Liebe und Tod auf Bali* վեպը, որը լույս է տեսել 1937 թվականին։

1938 թվականին Վիկին ստացել է Ամերիկայի քաղաքացիություն, իսկ Երկրորդ համաշխարհային պատերազմից հետո գրել է ոչ թե գերմաներեն, այլ անգլերեն։ Բայց նրա ստեղծագործություններն այլևս չէին վայելում նախկին հաջողությունը։

### Անձնական կյանք
Բաումն ամուսնացել է երկու անգամ։ Նրա առաջին, կարճատև ամուսնությունը 1914 թվականին եղել է ավստրիացի լրագրող Մաքս Պրելսի հետ, որը նրան ծանոթացրել է Վիեննայի մշակութային կյանքին։ Վիկիի առաջին պատմվածքներից մի քանիսը տպագրվել են նրա անունով։ Նրանք ամուսնալուծվել են, և 1916 թվականին նա ամուսնացել է ավստրիացի դիրիժոր Ռիչարդ Լերտի հետ, որը նրա մանկության լավագույն ընկերն էր։ Նրանք ունեցել են երկու որդի` Վոլֆգանգը (ծնվ. 1917) և Փիթերը (ծնվ. 1921):

Վիկի Բաումը մահացել է 1960 թվականին լեյկեմիայից։ Նրա հուշերը` *Es war alles ganz anders* («Ամեն ինչ բոլորովին այլ էր»), հրապարակվել են նրա մահից հետո` 1964 թվականին։

## Մատենագիտություն
* 1919 *Frühe Schatten: Die Geschichte einer Kindheit*
* 1920 *Der Eingang zur Bühne*
* 1921 *Die Tänze der Ina Raffay*
* 1922 *Die anderen Tage*
* 1923 *Die Welt ohne Sünde*
* 1924 *Ulle der Zwerg*
* 1926 *Tanzpause*
* 1927 *Hell in Frauensee*
* 1927 *Feme*
* 1928 *Stud. chem. Helene Willfüer
* 1929 *Menschen im Hotel* (*Grand Hotel*)
* 1930 *Zwischenfall in Lohwinkel*
* 1930 *Miniaturen*
* 1931 *Pariser Platz 13*
* 1932 *Leben ohne Geheimnis*
* 1935 *Das große Einmaleins / Rendezvous in Paris*
* 1936 *Die Karriere der Doris Hart*
* 1937 *Liebe und Tod auf Bali*
* 1937 *Hotel Shanghai*
* 1937 *Der große Ausverkauf*
* 1939 *Die große Pause*
* 1940 *Es begann an Bord*
* 1941 *Der Weihnachtskarpfen*
* 1941 *Marion lebt*
* 1943 *Kautschuk / Cahuchu, Strom der Tränen*
* 1943 *Hotel Berlin/ Hier stand ein Hotel*
* 1946 *Verpfändetes Leben*
* 1947 *Schicksalsflug*
* 1949 *Clarinda*
* 1951 *Vor Rehen wird gewarnt*
* 1953 *The Mustard Seed*
* 1953 *Kristall im Lehm*
* 1956 *Flut und Flamme*
* 1957 *Die goldenen Schuhe*
* 1962 *Es war alles ganz anders* (հուշեր)

== Պատկերասրահ ==
<gallery perrow="6" heights="150">
Պատկեր:Gedenktafel Vicki Baum.jpg|Վիկի Բաումի հուշատախտակը, որը բացվել է 1989 թվականին
Պատկեր:Vicky Baum, Bestanddeelnr 911-8925.jpg|Վիկի Բաում
</gallery>

== Ծանոթագրություններ ==


== Գրականություն ==
* Lynda J. King (1 January 1988). *Best-sellers by Design: Vicki Baum and the House of Ullstein''. Wayne State University Press. .

## Արտաքին հղումներ
* https://www.merriam-webster.com/dictionary/Baum
* https://jwa.org/encyclopedia/article/baum-vicki
* https://scholarsarchive.byu.edu/sophsupp_gallery/21/
* https://www.dhm.de/lemo/biografie/vicki-baum

Կատեգորիա:20-րդ դարի ավստրիացի գրողներ
Կատեգորիա:20-րդ դարի գրականություն
Կատեգորիա:Ավստրիացի դրամատուրգներ
Կատեգորիա:Ավստրիացի երաժիշտներ
Կատեգորիա:Ավստրիացի լրագրողներ
Կատեգորիա:Ավստրիացի կին գրողներ
Կատեգորիա:Ավստրիացի սցենարիստներ
Կատեգորիա:Ավստրիացի վիպասաններ
Կատեգորիա:Գերմանալեզու գրողներ
Կատեգորիա:Լեյկոզից մահացածներ
Կատեգորիա:Վիեննայի երաժշտության և կատարողական արվեստի համալսարանի շրջանավարտներ
Կատեգորիա:20-րդ դարի ամերիկացի հրեաներ